Α.Γ.Σ. Ιωαννίνων (καλαθοσφαίριση)

Ο Αθλητικός Γυμναστικός Σύλλογος Ιωαννίνων είναι ελληνικό αθλητικό σωματείο που δραστηριοποιείται στην πόλη των Ιωαννίνων, στον ομώνυμο νομό. Επίσημο έτος ίδρυσης του είναι το 1963 και αγωνίζεται με χρώματα το μπλε και το λευκό.Στο έμβλημά του εμφανίζεται ο ταύρος.
Το τμήμα καλαθοσφαίρισης του συλλόγου διαθέτει τμήματα ανδρών και γυναικών.Έδρα των τμημάτων αποτελούσε το κλειστό της Λιμνοπούλας.Πλέον γίνεται χρήση του Νέου Κλειστού Γυμναστηρίου Ιωαννίνων.

Ιστορική αναδρομή

Το τμήμα ανδρικής καλαθοσφαίρισης του συλλόγου των Ιωαννίνων δημιουργήθηκε την δεκαετία του 1960.Τα πρώτα χρόνια ο ΑΓΣΙ έδινε φιλικά παιχνίδια με άλλες ομάδες της πόλης ή καμιά φορά και με ομάδες άλλων πόλεων.
Άρχισε να συμμετέχει στον πανεπαρχιακό πρωτάθλημα που γινόταν για την άνοδο στις εθνικές κατηγορίες.Στα τέλη της δεκαετίας του 70 κατάφερε να ανέβει στην Β εθνική.Τις επόμενες δεκαετίες συμμετείχε κυρίως στις εθνικές κατηγορίες ενώ για μικρότερο χρονικό διάστημα συμμετείχε στην ΕΣΚΑΒΔΕ.
Διαθέτει στην τροπαιοθήκη του τρία Πρωταθλήματα της κορυφαίας ανδρικής κατηγορίας της Ε.Σ.ΚΑ.Β.Δ.Ε., εκείνα των ετών 1984 · 1987 · 1998. Επιπλέον 8 Πρωταθλήματα Εφήβων, 16 Πρωταθλήματα Παίδων και 7 Πρωταθλήματα Μίνι.
Την αγωνιστική περίοδο 2010-11 ενώθηκαν τα τμήματα καλαθοσφαίρισης των σωματείων Α.Γ.Σ. Ιωαννίνων, Γ.Α.Σ. Κρόνος Ιωαννίνων και Α.Ο. Σπάρτακος Ιωαννίνων, με στόχο τη δημιουργία νέας ομάδας με προοπτικές να διακριθεί σε εθνικό επίπεδο, υπό το όνομα Γιάννενα B.C. Η τελευταία, κατακτώντας το Πρωτάθλημα της Α1 Ε.Σ.ΚΑ.Β.Δ.Ε., πέτυχε την άνοδό της στη Γ' Εθνική Κατηγορία.

Δεκαετία 1960

Το 1969 συμμετείχε στο Αγρίνιο στο πανεπαρχιακό πρωτάθλημα,χωρίς όμως να καταφέρει να προκριθεί στα τελικά για να διεκδικήσει την άνοδο στις εθνικές κατηγορίες.

Δεκαετία 1970

Για το κύπελλο Ελλάδος 1978-79 για την Β φάση του νότιου ομίλου απέκλεισε τον Εθνικό εντός έδρας με 63-52.Στην Γ φάση,για τον νότιο όμιλο,αποκλείστηκε από το Μαρούσι,εκτός έδρας, με 88-60.
Τον Αύγουστο του 1979 έδωσε στην Πάτρα αγώνες μπαράζ για να ανέβει στην Β εθνική.Την πρώτη μέρα κέρδισε τον Κάδμο Θηβών με 65-49.Την δεύτερη μέρα κέρδισε την Ρόδο με 44-35.Την τρίτη μέρα κέρδισε τον Φοίνικα Αθηνών με 65-60 και ανέβηκε στην Β εθνική.Κατά την αγωνιστική περίοδο 1979-80 συμμετείχε στον νότιο όμιλο της Β εθνικής.Κατέλαβε την 8η θέση με 31 βαθμούς.Για το κύπελλο Ελλάδος 1979-80 αποκλείστηκε στην Β φάση,τον Νότιο όμιλο, από το ΓΣ Περιστερίου με 63-62.

Δεκαετία 1980

Κατά την αγωνιστική περίοδο 1980-81 συμμετείχε στον νότιο όμιλο της Β εθνικής.Κατέλαβε την 5η θέση με 33 βαθμούς.Έγιναν αγώνες κατάταξης μιας και υπήρξε τετραπλή ισοβαθμία.Για το κύπελλο Ελλάδος 1980-81 απέκλεισε για την Β φάση,νότιο όμιλο,δεύτερη αγωνιστική τον Πειραϊκό Σύνδεσμο με 75-72.Στην Γ φάση,νότιος όμιλος,αποκλείστηκε από τον Παναθηναικό με 99-56.
Κατά την αγωνιστική περίοδο 1981-82 συμμετείχε στον νότιο όμιλο της Β εθνικής.Κατέλαβε την 9η θέση με 30 βαθμούς.Για το κύπελλο Ελλάδος 1981-82 απέκλεισε για την Β φάση,νότιο όμιλο, την Αναγέννηση Σάμου με 69-48.Για την Γ φάση,νότιο όμιλο αποκλείστηκε από την ΑΕΚ με 99-67.
Κατά την αγωνιστική περίοδο 1982-83 συμμετείχε στον νότιο όμιλο της Β εθνικής.Κατέλαβε την 12η θέση με 36 βαθμούς και υποβιβάστηκε.Για το κύπελλο Ελλάδος 1982-83 αποκλείστηκε στην Β φάση,νότιο όμιλο,δεύτερη αγωνιστική,από την ΑΕΠ Ολυμπιάς με 67-65.
Κατά την αγωνιστική περίοδο 1983-84 κατάφερε να πετύχει την άνοδο στην Β εθνική.Για το κύπελλο Ελλάδος 1983-84 απέκλεισε για την Β φάση,νότιο όμιλο,δεύτερη αγωνιστική τον Σπαρτιατικό ΓΣ με 83-61.Στην Γ φάση αποκλείστηκε από τον Πανιώνιο με 105-50.
Κατά την αγωνιστική περίοδο 1984-85 συμμετείχε στον 1ο όμιλο του Νότου στην Β εθνική.Κατέλαβε την 5η θέση με 27 βαθμούς.Για το κύπελλο Ελλάδος 1984-85 για την πρώτη αγωνιστική της Β φάσης,νότιου ομίλου απέκλεισε την Αναγέννηση Σάμου με 60-52.Στην δεύτερη αγωνιστική της ίδιας φάσης αποκλείστηκε από τον Ηλυσιακό με 74-49.
Κατά την αγωνιστική περίοδο 1985-86 συμμετείχε στον 1ο όμιλο του Νότου στην Β εθνική.Κατέλαβε την 7η θέση με 25 βαθμούς και υποβιβάστηκε.Για το κύπελλο Ελλάδος 1985-86 στην πρώτη αγωνιστική της Β φάσης του νότιου ομίλου απέκλεισε τον Παλαίμων Κορίνθου με 76-55.Για την δεύτερη αγωνιστική της ίδιας φάσης αποκλείστηκε από την ΑΓΕ Χαλκίδα με 2-0.
Για το κύπελλο Ελλάδος 1986-87 αποκλείστηκε από τον ΑΟ Ζωγράφου με 78-71 στην δεύτερη αγωνιστική της Β φάσης,νότιος όμιλος.

Δεκαετία 1990

Για το κύπελλο Ελλάδος 1993-94 αποκλείστηκε στην πρώτη αγωνιστική της Α φάσης από του Αμπελοκήπους με 20-0.
Κατά την αγωνιστική περίοδο 1996-97 συμμετείχε στον 1ο όμιλο του Νότου στην Γ εθνική.Τερμάτισε 11ος με 37 βαθμούς και υποβιβάστηκε.
Κατά την αγωνιστική περίοδο 1998-99 συμμετείχε στον 1ο όμιλο του Νότου στην Γ εθνική.Κατέλαβε την 13η θέση με 28 βαθμούς και υποβιβάστηκε.

Δεκαετία 2000

Κατά την αγωνιστική περίοδο 2003-04 συμμετείχε στην Α1 ΕΣΚΑΒΔΕ.Κατέλαβε την 2η θέση με 41 βαθμούς,1675-1344.
Κατά την αγωνιστική περίοδο 2007-08 συμμετείχε στην Α1 ΕΣΚΑΒΔΕ.Κατέλαβε την 7η θέση με 33 βαθμούς,1227-1274.
Κατά την αγωνιστική περίοδο 2009-10 συμμετείχε στην Α1 ΕΣΚΑΒΔΕ.Τερμάτισε στην 7η θέση με 32 βαθμούς.Δεν κατάφερε να περάσει στα play-off.

Δεκαετία 2010

Κατά την αγωνιστική περίοδο 2010-11 έγινε η συνεργασία με τον Κρόνο και Σπάρτακο για την δημιουργία του Γιάννενα BC.Η ομάδα όμως συνεχίζει να συμμετέχει στο πρωτάθλημα.Ο ΑΓΣΙ τερμάτισε στην 6η θέση με 35 βαθμούς με ρεκόρ 13-9.Δεν κατάφερε να περάσει στα play-off.Κάτι που κατάφερε τα Γιάννενα BC κατακτώντας την πρώτη θέση αήττητη.Στην συνέχεια κατέκτησε και το πρωτάθλημα νικώντας την Νικόπολη στον ημιτελικό και τον ΑΟ Αγρίνίου στον τελικό με 3-0 νίκες.
Κατά την αγωνιστική περίοδο 2011-12 τα Γιάννενα BC, αγωνιζόμενα στον 1ο Όμιλο Νότου, κατέλαβε την 7η θέση της τελικής βαθμολογίας. Ο ΑΓΣΙ κατάφερε να περάσει στα play-off τερματίζοντας 2ος  στην Α1 ΕΣΚΑΒΔΕ με 40 βαθμούς,ρεκόρ 18-4,1624-1255.Στον ημιτελικό πέρασε τον ΑΟ Βόνιτσας με 3-0 νίκες αφού δεν κατέβηκε.Στον τελικό έχασε από τον ΑΟ Αγρινίου με 3-0 νίκες.Το καλοκαίρι Γιάννενα BC και ΑΓΣΙ συγχωνεύτηκαν.Η ομάδα συνέχισε στην Γ εθνική,στον βορρά πλέον,με το όνομα του Α.Γ.Σ. Ιωαννίνων.
Κατά την αγωνιστική περίοδο 2012-13, ο Α.Γ.Σ. Ιωαννίνων έλαβε μέρος στο Πρωτάθλημα του 1ου Ομίλου Βορρά της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 9η θέση του βαθμολογικού πίνακα με 29 βαθμούς και υποβιβάστηκε.
Κατά την αγωνιστική περίοδο 2013-14, ο Α.Γ.Σ. Ιωαννίνων τερμάτισε πρώτος και αήττητος στην Α1 Ε.Σ.ΚΑ.Β.Δ.Ε. με 32 βαθμούς και πέρασε στα play-off.Με την ΚΑΕ Παραμυθιά δεν χρειάστηκε να αγωνιστεί μιας και είχε σκορ από το πρωτάθλημα 2-0.Έτσι πέρασε στον τελικό για τον πρωταθλητή ομίλου με τον Φαίακα με σκορ 2-0.Ο Φαίακας δεν κατέβηκε στον αγώνα και έτσι έγινε το 3-0. Ο Α.Γ.Σ. Ιωαννίνων πήγε στα τελικά για την άνοδο στην Γ' εθνική.Η τελική φάση (Γ φάση) προέβλεπε μίνι πρωτάθλημα με τους πρωταθλητές των ομίλων (Νικόπολη και Αίολο Αστακού). Η άνοδος παίχτηκε μεταξύ ΑΓΣΙ και Αίολου.Ο Α.Γ.Σ. Ιωαννίνων τελικά έχασε την άνοδο αφού στο τελευταίο παιχνίδι όχι μόνο δεν κατάφερε να καλύψει την ήττα των 14 πόντων από το πρώτο παιχνίδι αλλά και έχασε με 1 πόντο διαφορά χάνοντας την άνοδο στην Γ' εθνική.
Μετά το τέλος του πρωταθλήματος υπήρξαν συζητήσεις για συγχώνευση με τον ΚΑΟ Δράμας αλλά δεν προχώρησε το θέμα.
Κατά την αγωνιστική περίοδο 2014-15 ο Α.Γ.Σ. Ιωαννίνων τερμάτισε και πάλι πρώτος και αήττητος με 36 βαθμούς και μπήκε στα play-off για την άνοδο στην Γ' εθνική.Τελικά στα play-off χάθηκε η άνοδος στο τελευταίο κυριολεκτικά δευτερόλεπτο.Ο ΑΓΣΙ κέρδισε με 17 πόντους τον Χ. Τρικούπη ενώ στο πρώτο ματς έχασε με 18.Το σουτ της τελευταίας στιγμής ήταν άστοχο και έτσι στην ισοβαθμία υπερίσχυσε ο Χ. Τρικούπης. Μέσα στο καλοκαίρι όμως κάποιες ομάδες δεν μπόρεσαν να κατέβουν σε παραπάνω κατηγορίες και έτσι ο ΑΓΣΙ ανέβηκε σαν πρώτος επιλαχών.
Κατά την αγωνιστική περίοδο 2015-16 ο Α.Γ.Σ. Ιωαννίνων συμμετείχε στην Γ εθνική,3ο όμιλο.Τερμάτισε στην 5η θέση με 35 βαθμούς,ρεκόρ 13-9,1593-1592.
Κατά την αγωνιστική περίοδο, 2016-17, ο ΑΓΣ Ιωαννίνων συμμετείχε στο Πρωτάθλημα της Γ εθνικής,1ο όμιλο βορρά.Τερμάτισε 6ος με 40 βαθμούς,14 νίκες και 12 ήττες.Έβαλε 1874 πόντους και δέχτηκε 1911 πόντους.
Για την ίδια περίοδο η δεύτερη ομάδα του ΑΓΣΙ βγήκε πρωταθλήτρια στον Β όμιλο της Γ κατηγορίας ΕΣΚΑΒΔΕ και κέρδισε την άνοδο στην Β κατηγορία ΕΣΚΑΒΔΕ.Το ρεκόρ της ήταν 13 νίκες και 1 ήττα (27 βαθμοί).Έβαλε 973 πόντους και δέχτηκε 775 πόντους.
Κατά την αγωνιστική περίοδο, 2017-18, ο ΑΓΣ Ιωαννίνων έλαβε μέρος στο Πρωτάθλημα της Γ εθνικής,1ο όμιλο βορρά.Τερμάτισε στην 10η θέση με 35 βαθμούς (11 νίκες-13 ήττες) και 1719-1733 πόντους.
Για την ίδια περίοδο η δεύτερη ομάδα του ΑΓΣΙ συμμετείχε στον Β όμιλο της Β κατηγορίας ΕΣΚΑΒΔΕ.Τερμάτισε στην πρώτη θέση με 34 βαθμούς (16 νίκες-2 ήττες),1224-1024.Προκρίθηκε στα play off.Μεταφέροντας τα αποτελέσματα της κανονικής διάρκειας,στον όμιλο που δημιουργήθηκε,ξεκίνησε με 4 βαθμούς (2-0 νίκες),141-123 πόντους.Στα play off τερμάτισε δεύτερος με 10 βαθμούς,4 νίκες και 2 ήττες,409-411 πόντους και κέρδισε την άνοδο στην Α κατηγορία ΕΣΚΑΒΔΕ.

Τμήματα υποδομών

Σημαντικές είναι οι επιτυχίες του συλλόγου στις κατηγορίες υποδομών,κυρίως στην ΕΣΚΑΒΔΕ και δευτερευόντως σε πανελλήνιο επίπεδο.

Εφήβων

Την σεζόν 1978-79 βγήκε πρωταθλητής και συμμετείχε στο πανελλήνιο.
Την σεζόν 1980-81 συμμετείχε στον νότιο όμιλο των τελικών του πανελληνίου.
Την σεζόν 1987-88 συμμετείχε στον πανελλήνιο και βγήκε 5ος.Πρώτος σκόρερ των τελικών ο Μενέλαος Συκοβέλης με 165 πόντους.
Την σεζόν 2007-08 βγήκε πρωταθλητής ΕΣΚΑΒΔΕ.Αφού πέρασε τα προκριματικά του πανελλήνιου,συμμετείχε στο πανελλήνιο 2008.Τελικά τερμάτισε τελευταίος στην 6η θέση.
Την σεζόν 2009-10 βγήκε πρωταθλητής ΕΣΚΑΒΔΕ νικώντας τον ΠΑΣ Ναυπάκτου με 69-43.Στην συνέχεια αποκλείστηκε στα προκριματικά για το πανελλήνιο.
Την σεζόν 2010-11 βγήκε πρωταθλητής ΕΣΚΑΒΔΕ νικώντας στον τελικό στο ΔΑΚ Άρτας τον ΠΑΣ Ναυπάκτου με 71-54.Στο πανελλήνιο 2011 τερμάτισε στην 5η θέση.
Την σεζόν 2011-12 βγήκε πρωταθλητής ΕΣΚΑΒΔΕ νικώντας την Νικόπολη στο ΔΑΚ Άρτας με 66-47.Στο πανελλήνιο 2012 κατέκτησε την 5η θέση.
Την σεζόν 2013-14  βγήκε πρωταθλητής ΕΣΚΑΒΔΕ νικώντας τον ΠΑΣ Ναυπάκτου με 62-55 στο ΔΑΚ Βόνιτσας.
Την σεζόν 2014-15 έχασε στον τελικό από τον ΠΑΣ Ναυπάκτου με 84-80 στο ΔΑΚ Βόνιτσας.
Την σεζόν 2015-16 έχασε στον τελικό στην Άρτα από την Δόξα Λευκάδας με 65-61.
Την σεζόν 2017-18 βγήκε πρωταθλητής ΕΣΚΑΒΔΕ νικώντας τον Α.Λ.Φ.Α. 93 στο ΔΑΚ Άρτας με 58-52.Συμμετείχε στα προκριματικά του πανελληνίου πρωταθλήματος εφήβων,στον πρώτο όμιλο,στο κλειστό της Νεάπολης.Με 4 νίκες (Πιερικός Αρχέλαος,Αιολικός Βόλου,Ν. Μουδανιά,Διόσκουροι Κοζάνης) και μια ήττα (Ελευθερούπολη) ο ΑΓΣΙ τερμάτισε στην δεύτερη θέση και απέτυχε να περάσει στα τελικά του πανελληνίου.

Παίδων

Την σεζόν 1980-81 συμμετείχε στον νότιο όμιλο των τελικών του πανελληνίου.
Την σεζόν 2003-04 βγήκε πρωταθλητής ΕΣΚΑΒΔΕ νικώντας στην Άρτα την ΑΕ Καναλακίου με 44-32.
Την σεζόν 2008-09 βγήκε πρωταθλητής ΕΣΚΑΒΔΕ νικώντας στην Παραμυθιά τον Φαίακα με 65-57.Κατάφερε να προκριθεί στα τελικά του πανελληνίου.Στο πανελλήνιο 2009 κατέκτησε την 5η θέση.
Την σεζόν 2009-10 βγήκε πρωταθλητής ΕΣΚΑΒΔΕ νικώντας στο ΔΑΚ Άρτας την Νικόπολη με 62-33.Στα τελικά στο πανελλήνιο 2010 βγήκε 5ος.Ο Γιάννης Αναγνωστάκης ήταν στην καλύτερη πεντάδα των τελικών.Πριν το πανελλήνιο έδωσε ένα σημαντικό φιλικό με την εθνική παίδων στο Μέτσοβο.
Την σεζόν 2010-11 έχασε στον τελικό από τον Άτλα Πρέβεζας στην Ηγουμενίτσα με 70-63.
Την σεζόν 2011-12 βγήκε πρωταθλητής ΕΣΚΑΒΔΕ νικώντας στην Ηγουμενίτσα τον Φαίακα με 64-63.
Την σεζόν 2012-13 βγήκε πρωταθλητής ΕΣΚΑΒΔΕ.
Την σεζόν 2013-14 έχασε στον τελικό από τον Παναιτωλικό με 66-54.
Την σεζόν 2014-15 έχασε στον τελικό από την Δόξα Λευκάδας με 63-51.
Την σεζόν 2018-19 έχασε στον τελικό από την Νικόπολη με 48-47 στο νέο Τ9 Άρτας.

Μίνι-Προμίνι

Την σεζόν 2008-09 βγήκε πρωταθλητής ΕΣΚΑΒΔΕ στα μίνι 96.Στον τελικό στην Αμφιλοχία νίκησε την Νικόπολη Πρέβεζας με 50-37.
Την σεζόν 2009-10 βγήκε πρωταθλητής ΕΣΚΑΒΔΕ στα μίνι 96.Στον τελικό στο ΔΑΚ Ηγουμενίτσας νίκησε τον Κερκυραικό με 63-37.Το πρωτάθλημα το κατέκτησε αήττητος.Πρωταθλητής είχε βγει και την προηγούμενη σεζόν.Αντίθετα στα μίνι 97 έχασε στον τελικό στο ΔΑΚ Άρτας από τον Άτλα Πρέβεζας με 72-44.
Την σεζόν 2010-11 βγήκε πρωταθλητής ΕΣΚΑΒΔΕ στα μίνι 98.Στον τελικό στο ΔΑΚ Παραμυθιάς νίκησε την Νικόπολη Πρέβεζας με 78-51. Τα μίνι 97 έχασαν στον τελικό στο ΔΑΚ Άρτας από τον Άτλα Πρέβεζας με 56-50.
Την σεζόν 2011-12 βγήκε πρωταθλητής ΕΣΚΑΒΔΕ στα μίνι 98.Στον τελικό στην Άρτα νίκησε νίκησε τον ΑΟ Αγρινίου με 71-62.Στα μίνι 99 έχασε στον τελικό από τον Άτλα Πρέβεζας στο ΔΑΚ Άρτας με 90-25.
Την σεζόν 2012-13 τα μίνι 2000 έχασαν στον τελικό στην Άρτα από την Νικόπολη με 67-37.
Την σεζόν 2015-16 βγήκε πρωταθλητής ΕΣΚΑΒΔΕ στα μίνι 2003 νικώντας στην Πρέβεζα στον τελικό τον Παναιτωλικό με 54-31.
Την σεζόν 2016-17 τα μίνι 2004 έχασαν στον τελικό στην Άρτα από την Νικόπολη με 48-42Αντίθετα τα μίνι 2003 με τον ίδιο αντίπαλο,την Νικόπολη, και στο ίδιο γήπεδο νίκησαν με 66-43.
Την σεζόν 2017-18 τα μίνι 2005 νίκησαν στον τελικό στην Πρέβεζα τον Αίολο Αστακού με 65-33.Αντίθετα τα μίνι 2004 έχασαν στον τελικό από την Νικόπολη στην Άρτα με 65-58.
Την σεζόν 2018-19 τα μίνι 2005 νίκησαν στον τελικό στην Πρέβεζα τον Πύρρο Αρταίων με 77-53.

Διακεκριμένοι καλαθοσφαιριστές

Νίκος Φιλίπου
Μιλτιάδης Ασπιώτης
Κωνσταντίνος Φίλιος
Γιάννης Αναγνωστάκης
Δημήτρης Γεωργίου
Ανδρέας Τσουμάνης
Βαγγέλης Αυγερινός
Θανάσης Κοντός
Σπύρος Μπαρτζώκας

Έμβλημα

Το έμβλημα του συλλόγου είναι ο ταύρος με την λέξη ΑΠΕΙΡΩΤΑΝ. Το μπασκετικό τμήμα δημιούργησε ένα σήμα με τον ταύρο μέσα σε μια μπάλα μπάσκετ. Υπάρχει και ένα δεύτερο σήμα,το οποίο δεν χρησιμοποιεί τον ταύρο αλλά δείχνει μια μπάλα μπάσκετ στο καλάθι, μαζί με το όνομα του συλλόγου. Αρκετές φορές γίνεται παράλληλη χρήση των δυο σημάτων,σε φανέλες και στα σόσιαλ μίντια του συλλόγου.

Έδρα

Μέχρι την περίοδο 2017-18 έδρα του συλλόγου ήταν το κλειστό της Λιμνοπούλας.Από την περίοδο 2018-19 ο σύλλογος χρησιμοποιεί σαν έδρα το Νέο Κλειστό των Ιωαννίνων στο Πανηπειρωτικό.

Ιστορική αναδρομή

Το γυναικείο τμήμα καλαθοσφαίρισης έχει αναδειχθεί 3 φορές πρωταθλήτρια ομάδα ΕΣΚΑΒΔΕ, κατά τις περιόδους 2001-02,2014-15 και 2018-19. Διαθέτει επίσης ένα τρόπαιο στο αντίστοιχο Πρωτάθλημα Νεανίδων.
Την περίοδο 2003-04 κατέκτησε την τρίτη θέση στο πρωτάθλημα ΕΣΚΑΒΔΕ με 7 βαθμούς.
Την περίοδο 2014-15 η ομάδα βγήκε πρώτη και αήττητη στο μίνι τοπικό πρωτάθλημα και πέρασε στα play-off για την άνοδο στην Α2 γυναικών.Οι γυναίκες του ΑΓΣΙ τερμάτισαν στην 4η θέση του ομίλου τους και δεν ανέβηκαν.
Τις περιόδους 2015-16 και 2016-17 η ομάδα δεν συμμετείχε στο πρωτάθλημα.
Την περίοδο 2017-18 συμμετείχε στο πρωτάθλημα γυναικών της ΕΣΚΑΒΔΕ.Τερμάτισε στην δεύτερη θέση με 16 βαθμούς,6 νίκες και 4 ήττες,415-404 πόντους.

Τρέχουσα αγωνιστική περίοδος

Κατά την τρέχουσα αγωνιστική περίοδο,2018-19,συμμετέχει στο πρωτάθλημα γυναικών της ΕΣΚΑΒΔΕ.Τερμάτισε στην πρώτη θέση με 19 βαθμούς,9 νίκες και 1 ήττα,552-344 πόντους.Σαν πρωταθλήτρια θα διεκδικήσει την άνοδο στην Α2 γυναικών μέσω των αγώνων μπαράζ.Αντίπαλοι του ΑΓΣΙ είναι η Ιερισσός 99,ο Λασσάνης Κοζάνης,η Ασπίς 2001 Ξάνθης,η Νίκη Βόλου και η ΑΓΕ Πιερίας.Στην πρώτη αγωνιστική κέρδισε την ΑΓΕ Πιερίας με 62-31.Στην δεύτερη αγωνιστική έχασε από την Ασπίδα Ξάνθης με 51-26.Στην τρίτη αγωνιστική κέρδισε την Ιερισσό 99 με 50-32.Στην τέταρτη αγωνιστική έχασε από την Νίκη Βόλου με 54-38.Στην πέμπτη αγωνιστική έχασε από τον Λασσάνη Κοζάνης με 64-59.Με 2 νίκες και 3 ήττες,7 βαθμούς,κατέλαβε την τρίτη θέση και δεν μπόρεσε να ανέβει στην Α2 γυναικών.

Νεανίδες-Κορασίδες-μίνι

Την περίοδο 2009-10 κατέκτησε την δεύτερη θέση στις κορασίδες ΕΣΚΑΒΔΕ χάνοντας μόνο στον τελικό από τον ΦΙ.ΜΠΑ Πήγασο Αγρινίου.
Την περίοδο 2010-11 οι νεανίδες έχασαν στον τελικό στην Άρτα από τους Αργοναύτες με 43-34.

Έδρα

Μέχρι το 2017 το τμήμα χρησιμοποιούσε το κλειστό της Λιμνοπούλας.Από την περίοδο 2017-18 γίνεται χρήση του Νέου Κλειστού Γυμναστηρίου Ιωαννίνων.